b'\n_START_ARTICLE_\nAleksander Lvovi\xc4\x8d Vojnov\n_START_SECTION_\n\xc5\xbdivljenje\n_START_PARAGRAPH_\nPri 10 letih je vstopil v dvorski Preobra\xc5\xbeenski polk; leta 1781 je bil preme\xc5\xa1\xc4\x8den v dvorni konjeni\xc5\xa1ki polk ter leta 1785 je napredoval v korneta. Leta 1793 je bil preme\xc5\xa1\xc4\x8den v Izjumski lahki konjeni\xc5\xa1ki polk, s katerim se je naslednje leto (v \xc4\x8dinu podpolkovnika) udele\xc5\xbeil bojev proti Poljakom._NEWLINE_23. novembra 1797 je bil povi\xc5\xa1an v polkovnika in 18. marca naslednje leto je postal poveljnik Ingermanlandskega dragonskega polka, s katerim se je udele\xc5\xbeil \xc5\xa1vicarske kampanje. 15. aprila 1799 je bil povi\xc5\xa1an v generalmajorja ter imenovan za poveljnika Starodubovskega kirasirskega polka. Med vojno s Tur\xc4\x8dijo (1806-1812) se je ponovno izkazal, tako da je bil 14. junija 1810 povi\xc5\xa1an v generalporo\xc4\x8dnika ter 19. septembra istega leta imenovan za poveljnika 12. pehotne divizije._NEWLINE_Med veliko patriotsko vojno leta 1812 je bil poveljnik 3. korpusa, s katerim se je udele\xc5\xbeil tudi bojev na tujem. Leta 1815 je postal poveljnik 3. rezervnega konjeni\xc5\xa1kega korpusa in 16. februarja 1822 poveljnik 1. pehotnega korpusa._NEWLINE_12. decembra 1823 je bil povi\xc5\xa1an v generala konjenice; to\xc4\x8dno \xc4\x8dez eno leto pa je postal poveljnik Gardnega korpusa. 15. decembra 1825 je bil povi\xc5\xa1an v generaladjutanta in imenovan za \xc4\x8dlana vrhovnega sodi\xc5\xa1\xc4\x8da za dekabriste._NEWLINE_Med vojno s Tur\xc4\x8dijo (1828-29) je bil imenovan za poveljnika celotne konjenice za\xc4\x8dasne armade. Upokojil se je leta 1830.'